ଶ୍ରୀ ଅନ୍ନପୂର୍ଣା ସ୍ତୋତ୍ରମ

ନିତ୍ୟାନନ୍ଦକରୀ ଵରାଭୟକରୀ ସୌଂଦର୍ୟ ରତ୍ନାକରୀ
ନିର୍ଧୂତାଖିଲ ଘୋର ପାଵନକରୀ ପ୍ରତ୍ୟକ୍ଷ ମାହେଶ୍ଵରୀ |
ପ୍ରାଲେୟାଚଲ ଵଂଶ ପାଵନକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 1 ||

ନାନା ରତ୍ନ ଵିଚିତ୍ର ଭୂଷଣକରି ହେମାମ୍ବରାଡମ୍ବରୀ
ମୁକ୍ତାହାର ଵିଲମ୍ବମାନ ଵିଲସତ-ଵକ୍ଷୋଜ କୁମ୍ଭାନ୍ତରୀ |
କାଶ୍ମୀରାଗରୁ ଵାସିତା ରୁଚିକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 2 ||

ୟୋଗାନନ୍ଦକରୀ ରିପୁକ୍ଷୟକରୀ ଧର୍ମୈକ୍ୟ ନିଷ୍ଠାକରୀ
ଚଂଦ୍ରାର୍କାନଲ ଭାସମାନ ଲହରୀ ତ୍ରୈଲୋକ୍ୟ ରକ୍ଷାକରୀ |
ସର୍ଵୈଶ୍ଵର୍ୟକରୀ ତପଃ ଫଲକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 3 ||

କୈଲାସାଚଲ କନ୍ଦରାଲୟକରୀ ଗୌରୀ-ହ୍ୟୁମାଶାଙ୍କରୀ
କୌମାରୀ ନିଗମାର୍ଥ-ଗୋଚରକରୀ-ହ୍ୟୋଙ୍କାର-ବୀଜାକ୍ଷରୀ |
ମୋକ୍ଷଦ୍ଵାର-କଵାଟପାଟନକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 4 ||

ଦୃଶ୍ୟାଦୃଶ୍ୟ-ଵିଭୂତି-ଵାହନକରୀ ବ୍ରହ୍ମାଣ୍ଡ-ଭାଣ୍ଡୋଦରୀ
ଲୀଲା-ନାଟକ-ସୂତ୍ର-ଖେଲନକରୀ ଵିଜ୍ଞାନ-ଦୀପାଙ୍କୁରୀ |
ଶ୍ରୀଵିଶ୍ଵେଶମନଃ-ପ୍ରସାଦନକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 5 ||

ଉର୍ଵୀସର୍ଵଜୟେଶ୍ଵରୀ ଜୟକରୀ ମାତା କୃପାସାଗରୀ
ଵେଣୀ-ନୀଲସମାନ-କୁନ୍ତଲଧରୀ ନିତ୍ୟାନ୍ନ-ଦାନେଶ୍ଵରୀ |
ସାକ୍ଷାନ୍ମୋକ୍ଷକରୀ ସଦା ଶୁଭକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 6 ||

ଆଦିକ୍ଷାନ୍ତ-ସମସ୍ତଵର୍ଣନକରୀ ଶଂଭୋସ୍ତ୍ରିଭାଵାକରୀ
କାଶ୍ମୀରା ତ୍ରିପୁରେଶ୍ଵରୀ ତ୍ରିନୟନି ଵିଶ୍ଵେଶ୍ଵରୀ ଶର୍ଵରୀ |
ସ୍ଵର୍ଗଦ୍ଵାର-କପାଟ-ପାଟନକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 7 ||

ଦେଵୀ ସର୍ଵଵିଚିତ୍ର-ରତ୍ନରୁଚିତା ଦାକ୍ଷାୟିଣୀ ସୁନ୍ଦରୀ
ଵାମା-ସ୍ଵାଦୁପୟୋଧରା ପ୍ରିୟକରୀ ସୌଭାଗ୍ୟମାହେଶ୍ଵରୀ |
ଭକ୍ତାଭୀଷ୍ଟକରୀ ସଦା ଶୁଭକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 8 ||

ଚନ୍ଦ୍ରାର୍କାନଲ-କୋଟିକୋଟି-ସଦୃଶୀ ଚନ୍ଦ୍ରାଂଶୁ-ବିମ୍ବାଧରୀ
ଚନ୍ଦ୍ରାର୍କାଗ୍ନି-ସମାନ-କୁଂଡଲ-ଧରୀ ଚଂଦ୍ରାର୍କ-ଵର୍ଣେଶ୍ଵରୀ
ମାଲା-ପୁସ୍ତକ-ପାଶସାଙ୍କୁଶଧରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 9 ||

କ୍ଷତ୍ରତ୍ରାଣକରୀ ମହାଭୟକରୀ ମାତା କୃପାସାଗରୀ
ସର୍ଵାନନ୍ଦକରୀ ସଦା ଶିଵକରୀ ଵିଶ୍ଵେଶ୍ଵରୀ ଶ୍ରୀଧରୀ |
ଦକ୍ଷାକ୍ରନ୍ଦକରୀ ନିରାମୟକରୀ କାଶୀପୁରାଧୀଶ୍ଵରୀ
ଭିକ୍ଷାଂ ଦେହି କୃପାଵଲମ୍ବନକରୀ ମାତାନ୍ନପୂର୍ଣେଶ୍ଵରୀ || 10 ||

ଅନ୍ନପୂର୍ଣେ ସାଦାପୂର୍ଣେ ଶଙ୍କର-ପ୍ରାଣଵଲ୍ଲଭେ |
ଜ୍ଞାନ-ଵୈରାଗ୍ୟ-ସିଦ୍ଧୟର୍ଥଂ ବିକ୍ବିଂ ଦେହି ଚ ପାର୍ଵତୀ || 11 ||

ମାତା ଚ ପାର୍ଵତୀଦେଵୀ ପିତାଦେଵୋ ମହେଶ୍ଵରଃ |
ବାଂଧଵା: ଶିଵଭକ୍ତାଶ୍ଚ ସ୍ଵଦେଶୋ ଭୁଵନତ୍ରୟମ || 12 ||

ସର୍ଵ-ମଙ୍ଗଲ-ମାଙ୍ଗଲ୍ୟେ ଶିଵେ ସର୍ଵାର୍ଥ-ସାଧିକେ |
ଶରଣ୍ୟେ ତ୍ର୍ୟମ୍ବକେ ଗୌରି ନାରାୟଣି ନମୋ‌உସ୍ତୁ ତେ || 13 ||

Web Url: http://www.vignanam.org/veda/sree-annapurna-stotram-oriya.html